**Articok** (bahasa Inggeris: *artichoke*code: en is deprecated , Belanda: *artisjok*code: nl is deprecated ) atau **kharsyuf** (juga **khursyuf**, Arab: خرشوفcode: ar is deprecated ; nama saintifik: *Cynara cardunculus* var. *Scolymus*) adalah sejenis sayur hasil pembiakbakaan terpilih kardun, tumbuhan sejenis tisel bertaburan sekitar pesisiran Laut Tengah di Eropah dan Afrika Utara. Bahagian yang boleh dimakan dari sayur ini datang dari kuntum bunga mudanya yang kuncup.

Perkataan *articok* serapan bahasa Itali *articiocco*code: it is deprecated  (bentuk moden: *carciofo*code: it is deprecated ) berakar dari kata bahasa Arab Andalusia الخرشوفةcode: xaa is deprecated  *al-kharsyūfah* melalui kata bahasa Sepanyol *alcarchofa*code: es is deprecated .

Botani
------

Keratan rentas jantung kharsyuf.
Sayuran ini tumbuh hingga 1.4–2 m (4 ka 7 in–6 ka 7 in) tinggi dengan lengkungan, daun yang melengkung dan melilit hijau keperakan, hijau 50 hingga 83 sm panjang. Bunga tumbuh di kepala besar dari tunas yang boleh dimakan sekitar 8–15 cm (3–6 in) diameter dengan banyak skala segitiga; floret individu berwarna ungu.

Bahagian kuntum yang boleh dimakan terdiri terutamanya dari bahagian atas brakta dan pangkal naik ke kelopak-kelopak yang menutupinya.

Kegunaan
--------

### Dalam masakan

Kuntum muda bunga kharsyuf dibersihkan dengan memotong tangkainya serta membuang sebarang bahagian luar yang liat tua mendapatkan isi terasnya sepertimana jantung pisang; sebarang duri pada pangkal kelopak muda juga dipotong. Kuntum ini juga direndam dalam air berasid (seperti limau atau cuka) untuk mengelakkan ia menghitam teroksida sepertimana yang boleh berlaku pada jantung pisang.

Kuntum ini dimasak secara dididih dengan air garam selama 15 hingga 30 minit atau dikukus selama 30-40 minit (masa lebih kurang untuk kuntum yang kecil).

Kelopak kharsyuf yang masak dimakan cicah dengan pelbagai jenis sos termasuk minyak cuka, sos Belanda, mayones, cuka, mentega, aioli, perahan limau dan sebagainya. Sayur ini juga boleh dimasak sumbat dengan herba, keju dan daging sebelum dididih atau dikukus. Ia juga boleh dimasak berkuah, digoreng mahupun dijerukkan.

### Sebagai bahan minuman

Masyarakat Vietnam meminum air seduhan kharsyuf seakan suatu teh untuk tujuan berubat.

Rujukan
-------

1. ↑  Abd. Rauf Dato' Haji Hassan; Abdul Halim Salleh; Khairul Amin Mohd Zain (2005). *Kamus Bahasa Melayu-Bahasa Arab Bahasa Arab-Bahasa Melayu*. Shah Alam: Oxford Fajar. m/s. 122. ISBN 967-65-7321-3.
2. ↑  Rottenberg, A. and D. Zohary, 1996: "The wild ancestry of the cultivated artichoke." Genet. Res. Crop Evol. 43, 53–58.
3. ↑  "Artichoke, n.", *Oxford English Dictionary Online*, 3rd ed (Oxford: Oxford University Press, 2020), accessed 16 April 2020.
4. ↑  "Artichoke" at *American Heritage Dictionary*
5. ↑  Hart, Karen (2 Jun 2021). "What Are Banana Flowers And Can You Eat Them?". *Mashed*. To eat a banana blossom, you first have to get rid of the tough outer leaves to get to the center core, which is often likened to an artichoke heart.
6. ↑  "Banana Blossom (Flower): How to Cook and Use It". *Fine Dining Lovers*. 19 Disember 2015. Banana blossom is often compared to artichokes: not only is the taste similar (with a slight hint of bitterness), but also the way in which it is prepared. [...] Like those of the artichoke, the petal-like leaves of the banana flower will quickly oxidise on coming into contact with the air once cut: because of their iron content, they will turn brown so it is advisable to dunk them in acidulated water.
7. ↑  Holliday, Graham. "How to cook artichokes". *BBC Good Food*. Dicapai pada 25 Mac 2021.
8. ↑  "Stuffed Artichokes". Epicurious. 15 Julai 2007. Dicapai pada 2011-01-17.
9. ↑  Diderot, Denis (April 2006). "Artichokes". *Encyclopedia of Diderot & d'Alembert - Collaborative Translation Project*. Dicapai pada 1 April 2015.
10. ↑  Sietsema, Robert (18 Mac 2011). "Vietnamese Artichoke Tea Isn't Just for Drinking". *The Village Voice*. Dicapai pada 7 Disember 2021.

Pautan luar
-----------

* Cara pembersihan sayur ini dari *TigerChef*